
Na temelju čl.20.Zakona o predškolskom odgoju i obrazovanju ( NN 10/97,107/07, 94/13), čl.9 i čl.18 Statuta P.U.Dječjeg vrtića Slano, Upravno vijeće P.U.Dječjeg vrtića Slano na svojoj redovnoj 18.sjednici održanoj dana 30.04.2019.g., a uz prethodnu suglasnost Općinskog vijeća Dubrovačko primorje od 24.04.2019.godine KLASA: 601-01/19-01/3, URBROJ : 2117/05-19-2 donijelo je 



PLAN UPISA DJECE U P.U. DJEČJI VRTIĆ SLANO
ZA PEDAGOŠKU GODINU 2019./2020.

Članak 1.

Pravo upisa u P.U.Dječji vrtić Slano  imaju djeca roditelja s prebivalištem na području Općine Dubrovačko primorje, a ukoliko ima slobodnih mjesta u pojedine programe mogu se upisati i djeca roditelja s prebivalištem na području drugih gradova i općina.

Članak 2.

Djeca se upisuju u objekte vrtića:
1. centralni vrtić u Slano
2. područni odjel Ošlje
Članak 3.

Vrtić upisuje djecu od navršenih 12 mjeseci života do polaska u osnovnu školu u redovite programe njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima i ostale programe kako slijedi:

1. 10-satni program (cjelodnevni)
- jaslice: za djecu od navršenih 12 mjeseci života – 3. godine života ( Slano)
- vrtić: za djecu od navršene treće godine života – polaska u osnovnu školu (Slano)

2.  5,30 -satni program (poludnevni)
- jaslice: za djecu od navršenih 12 mjeseci života – 3. godine života ( Slano)
- za djecu od navršene 3. godine života – polaska u osnovnu školu (Slano i Ošlje)

Potrebnu dob za upis u pojedine programe djeca ostvaruju do 31.8.2019. godine.

Članak 4.

1. Iznos mjesečne naknade koju plaćaju korisnici usluga vrtića za redovne programe vrtića definirani su Odlukom Osnivača / načelnika ( Klasa:601-01/14-01/10, Urbroj:2117/05-14-2 od 22.10.2014.g.).
2. Ako odlukom Osnivača vrtića  dođe do izmjene Odluke o mjerilima za naplatu usluga Dječjeg vrtića Slano, Vrtić će uskladiti plaćanje usluga vrtića u skladu s donesenim mjerilima.


Članak 5.

Ukoliko vrtić bude u mogućnosti upisati svu prijavljenu djecu neće se primjenjivati metoda bodovanja za ostvarivanje prednosti pri upisu.
Ukoliko se sva prijavljena djece ne mogu upisati, za polaznike koji se prvi put upisuju u vrtić primjenjivati će se metoda bodovanja kojom se, za svaku utvrđenu prednost, ostvaruje određeni broj bodova, uz prilaganje odgovarajuće dokumentacije, kojom se pojedina prednost dokazuje:

- djeca roditelja žrtava i invalida Domovinskog rata ……………………………………. 10 bodova
- djeca u godini prija polaska u osnovnu školu …………………………………………..10 bodova
- djeca iz obitelji s troje ili više djece ……………………………………………………… 8 bodova
- djeca samohranih roditelja …………………………………………………………………5 bodova
- djeca  zaposlenih   roditelja ………………………………..………………………………5 bodova
- djeca s poteškoćama u razvoju ………………………………………………………………4 boda
- djeca u udomiteljskim obiteljima …………………………………………………………… 3 boda
- djeca roditelja koji primaju doplatak za djecu …………………………………….………   3 boda


Članak 6.

Zahtjev za upis  podnosi se na posebnom obrascu koji se preuzima u vrtiću.
U  vrtiću se može  preuzeti i Potvrda o zdravstvenom sistematskom pregledu djeteta koju je potrebno donijeti onog dana kada dijete počinje koristiti program.
Uz zahtjev za upis potrebno je priložiti upisnu dokumentaciju navedenu na zahtjevu.
U upisnom roku neće se razmatrati upisna dokumentacija djece koja ne ispunjavaju dobni uvjet  za upis u jaslice / vrtić.
Zahtjevi koji nemaju kompletnu dokumentaciju neće se razmatrati.

Članak 7.

Upis u jaslice / vrtić provoditi će se u periodu od 02.05.2019. – 16.05.2018. godine u prostorijama vrtića, svakog radnog dana od 07.00 – 09.00 sati.

Članak 8.

Nakon cjelovitog uvida i analize upisne dokumentacije, Povjerenstvo za upis dostaviti će podatke  Upravnom vijeću vrtića o provedenom upisu.
Upravno vijeće vrtića donosi Odluku o upisu djece u pedagošku godinu 2019./2020., koja se objavljuje na oglasnim pločama centralnog i područnog vrtića i internetskoj stranici www.dubrovackoprimorje.hr u roku od 30 dana od isteka roka za podnošenje zahtjeva za upis.

Članak 9.
Za djecu koja ne mogu biti primljena u vrtić utvrđuje se Lista čekanja.
S Liste čekanja djeca se upisuju u vrtić nakon što se oslobodi mjesto u skupini kojoj dijete po dobnom uzrastu pripada.

Članak 10.

Podnositelji zahtjeva za upis djeteta u vrtić nezadovoljni Odlukom o upisu mogu u roku od 15 dana od dana objave podnijeti žalbu Upravnom vijeću vrtića.
Odluka Upravnog vijeća donesena povodom žalbe je konačna.


Članak 11.

Na početku pedagoške godine prilikom uključivanja djeteta u odgojnu skupinu roditelji/skrbnici djeteta su dužni:

- dostaviti Vrtiću potvrdu nadležnog liječnika o zdravstvenom stanju djeteta ( potvrda o sistematskom pregledu                djeteta)
- potpisati s Vrtićom Ugovor o uslugama predškolskog odgoja
- potpisati izjavu o ovlaštenim osobama koje mogu dovoditi /odvoditi dijete u/iz vrtića
- potpisati suglasnost za izvođenje djece iz ustanove u svrhu provođenja odgojno-obrazovnog rada

Članak 12.

Plan upisa djece u P.U.Dječji vrtić Slano za pedagošku godinu 2019./2020. stupa na snagu danom objave na oglasnoj ploči vrtića.



Predsjednik Upravnog vijeća:
Nikola Milić
_______________________







